ร้านนี้เป็นอีกร้านหนึ่งที่บังเอิญขับผ่านมา แล้วเห็นว่าคนแน่นร้าน ขับรถไปทำธุระแถวห้วยฮ่องไคร้โดยใช้เส้นทางสันกำแพงเสร็จตั้งใจจะลองแวะชิมดู มาถึงร้านต้องหาที่จอดรถยนต์ดีๆเพราะถนนค่อนข้างแคบ
มีที่จอดรถข้างทาง 
แม่ค้าพูดจาโผงผาง แต่ก็ไม่มีอะไรหรอกแกเป็นคนใต้แกว่างั้นนะ
สั่งอาหารมาคนละอย่างชิมกับเพื่อนดู ข้าวผัดรสชาติอร่อยดีทีเดียวค่ะ
กระเพราหมูกรอบก็เช่นกันหมูกรอบชิ้นโต ส่วนหมูกระเทียมดำไปนิดหมูเหนียวไป 
เกาเหลาตีนไก่ ขอให้แม่ค้าทำแบบซุปเปอร์ตีนไก่ให้ทานไก่เปื่อยร่อนนุ่มอร่อยดีเสียดายน้ำซุปเค็มไปนิด 
สั่งส้มตำปูปลาร้ามาทานไม่ใส่กุ้งแห้งรสชาติอร่อยมากไม่เหลือแม้แต่น้ำ ปลาร้ามาเป็นต่อนๆเลยค่ะ คิดค่าเสียหายมา 115 บาทแม่เจ้าชามละ 20  ตรีนไก่30 บาทเพิ่มไข่อีก 5 บาท
อิ่มแน่นกันมากเลยค่ะ 